CELEX: 62013CA0478
Language: hr
Date: 2014-10-02 00:00:00
Title: Predmet C-478/13: Presuda Suda (deveto vijeće) od 2. listopada 2014. – Europska komisija protiv Republike Poljske (Povreda obveze države članice — Direktiva 2001/18/EZ — Namjerno uvođenje u okoliš genetski modificiranih organizama (GMO) — Stavljanje na tržište — Članak 31. stavak 3. točka (b) — Lokacija GMO usjeva — Obveza obavještavanja nadležnih vlasti — Obveza osnivanja javnog registra — Lojalna suradnja)

24.11.2014   
            
            
               HR
            
            
               Službeni list Europske unije
            
            
               C 421/15
            
         Presuda Suda (deveto vijeće) od 2. listopada 2014. – Europska komisija protiv Republike Poljske
   (Predmet C-478/13) (1)
   
   ((Povreda obveze države članice - Direktiva 2001/18/EZ - Namjerno uvođenje u okoliš genetski modificiranih organizama (GMO) - Stavljanje na tržište - Članak 31. stavak 3. točka (b) - Lokacija GMO usjeva - Obveza obavještavanja nadležnih vlasti - Obveza osnivanja javnog registra - Lojalna suradnja))
   2014/C 421/21
   Jezik postupka: poljski
   
      Stranke
   
   
      Tužitelj: Europska komisija (zastupnici: D. Bianchi i M. Owsiany-Hornung, agenti)
   
      Tuženik: Republika Poljska (zastupnik: B. Majczyna, agent)
   
      Izreka
   
   
               1.
            
            
               Republika Poljska je, time što nije predvidjela obvezu obavještavanja nadležnih poljskih vlasti o lokacijama genetski modificiranih usjeva, na temelju dijela C Direktive Europskog parlamenta i Vijeća 2001/18/EZ od 12. ožujka 2001. o namjernom uvođenju u okoliš genetski modificiranih organizama i o stavljanju izvan snage Direktive Vijeća 90/220/EEZ, time što nije osnovala registar tih lokacija te time što nije javno objavila podatke o tim lokacijama, povrijedila svoje obveze iz članka 31. stavka 3. točke (b) te direktive.
            
         
               2.
            
            
               Republici Poljskoj nalaže se snošenje troškova.
            
         
      (1)  SL C 336, 16.11.2013.